المہیمن

المھیمن اسماء الحسنی میں شامل ایک نام۔ نگہبان : اپنی مخلوقات کے تمام اعمال کی نگرانی کر رہا ہے۔۔ امن دینے والا اور نگہبان
 معانی 
ھَمَنَ نگرانی کی ‘ نگہبانی کی۔ ہمن علی کذا کا معنی ہے حفاظت کی ‘ نگرانی کی ‘ نگہبانی کی۔تفسیر مظہری قاضی ثناء اللہ پانی پتی
المُھَیْمِنُ کہتے ہیں ھَیْمَنَ الطائرُ علٰی فَراخِہٖ یعنی پرندے نے اپنے پر اپنے بچے پر بچھا دیے۔ جیسے مرغی خطرہ کے وقت اپنے چوزوں کو اپنے پروں کے نیچے چھپا لیتی ہے۔ لہذا مہیمن وہ ذات ہے جو 
 کسی کو خوف سے امن دے، (2) ہر وقت نگہبانی رکھے اور (3) کسی کا کوئی حق ضائع نہ ہونے دےمنتہی الارب
المہیمن : الشاھد۔ گواہ۔ اور اس کو بھی کہتے ہیں جو کسی کو خوف سے امان دے۔ اس کا اصل امن فھو مؤامن ہے۔ دوسرا ہمزہ " یا " سے اور پہلا ہمزہ " ہ " سے بدل دیا گیا۔ اس طرح مہیمن بن گیا۔ ( الصحاح)ضیاء القرآن پیر کرم شاہ
وہ ان پر نگران اعلی ہے ان کے ظاہری اعمال اور ان کے مخفی اعمال اس سے پوشیدہ نہیں بلکہ جو ان کے سینے کے پوشیدہ راز ہیں ان کو بھی وہ جانتا ہے۔ اس کا علم ہر شے پر محیط ہے۔ 

(اللہ) سلامتی دینے والا، امن دینے والا اور نگہبان ہے۔ اللہ تعالیٰ نے اپنے بندوں کو اپنے عذاب سے امن دیا اور قیامت کے روز فزع اکبر سے امن دے گا۔ اللہ تعالیٰ اپنے بندوں کے دلوں پر اطمینان و سکینت نازل کرتا ہے۔ نیز اللہ تعالیٰ نے اپنے بندوں کو اپنے ظلم سے بھی امن دیا۔ 
 حوالہ جات 

زمرہ:اسلام میں خدا کے نام
زمرہ:اسماء الحسنی
زمرہ:اللہ